《恶风叹》
明代·欧大任

边海入夏多恶风，今年十日五日同。闾阎万灶萧条后，城郭千门黯淡中。

掀林古柳吹欲尽，刮地枯桑折已空。鸡犬晨号拥败壁，鸟雀昼啄微僵虫。

白波溟濛绝津渡，家人斗粟营无路。先生晏眠被如铁，起窥窗牖半开户。

村西老翁匍匐来，哽咽忧时贫不诉。四方水旱夙饱闻，五岭岁时似堪度。

东南民力阴自竭，西北军输久难措。往年豫徵今年粮，斗斛取盈例非故。

春农布种望雨泽，十日恶风势犹怒。丁男沟壑即未免，老朽骨骸宁复顾。

独饥愿赐一国食，独寒愿赐千家布。恶风恶风日不已，那得帝恩广膏露。

先生听此重悄然，独立三叹风益颠。租繇煎迫禾稼死，老翁何处呼皇天。

吁嗟老翁莫哽咽，村东寡妇哭卖田，官家白系偿珠钱。

作者简介：欧大任（1516-1596）字桢伯，号仑山。因曾任南京工部虞衡郎中，别称欧虞部。广东顺德陈村人。他“博涉经史，工古文辞诗赋”，并喜体育运动，擅长踢球、击剑。14岁时，督学曾集中十郡的优等生会考，他三试皆列第一，名噪诸生。他和梁有誉、黎民表、梁绍震等人是十分友好的同学，在著名学者黄佐门下读书，很有得益。无奈文运不佳，八次乡试均落榜，直到嘉靖四十二年（1563年），47岁的欧大任才一鸣惊人，以岁贡生资格，试于大廷，考官展卷阅览，惊叹其为一代之才，特荐御览，列为第一。由是海内无不知欧大任，名声远播。